Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 02
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 18.01.2023 г. 

Днес, 18.01.2023 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
Стефан Гроздев 
	    Севдалин Мавров

На заседанието присъстват: Стефка Тодорова и Светла Кирилова, главни експерти – съдебна администрация.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 12.12.2022 г. – 13.01.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 12.12.2022 г. – 13.01.2023 г. и

1.1. ПРИЕМА ЗА СВЕДЕНИЕ уведомлението от председателя на Административен съд - Бургас за назначаването на двама съдебни служители след провеждане на конкурс на длъжност „съдебен помощник“, считано от 03.01.2023 г. 

1.2. ПРИЕМА ЗА СВЕДЕНИЕ уведомлението от председателя на Административен съд - Велико Търново за прекратяване на трудовото правоотношение със съдебен служител на длъжност „съдебен деловодител“, считано от 15.12.2022 г. 
и
ДАВА СЪГЛАСИЕ за назначаване на съдебен служител по реда на 343, ал. 2 от ЗСВ на 1 /една/ щ. бр. за длъжност „съдебен деловодител“ в Административен съд - Велико Търново.

1.3. ПРИЕМА ЗА СВЕДЕНИЕ уведомлението от и.ф. председателя на Административен съд - Пазарджик за назначаване на съдебен служител на длъжност „съдебен деловодител“ по реда на чл. 68, ал. 1, т. 3 от КТ, считано от 09.01.2023 г.

1.4. ПРИЕМА ЗА СВЕДЕНИЕ уведомлението от председателя на Административен съд - Плевен за предстоящо придобиване право на пенсия за осигурителен стаж и възраст на съдебен служител, заемащ длъжността „човешки ресурси“, считано от 19.04.2023 г.
и
ДАВА СЪГЛАСИЕ за обявяване и провеждане на конкурс за заемане  на 1 /една/ щ. бр. за длъжност „човешки ресурси“, в Административен съд - Плевен.

  1.5. ПРИЕМА ЗА СВЕДЕНИЕ уведомлението от председателя на Административен съд - Търговище за предстоящо прекратяване на трудовото правоотношение със съдебен служител на длъжност „съдебен секретар“, считано от 24.01.2023 г. 
и
ДАВА СЪГЛАСИЕ за предприемане на действия по назначаване на съдебен служител по реда на чл. 343 от ЗСВ и чл. 138 от ПАС за 1 /една/ щ. бр. за длъжност „съдебен секретар“ в Административен съд - Търговище.

1.6. ПРИЕМА ЗА СВЕДЕНИЕ уведомлението от председателя на Окръжен съд - Ловеч за преназначени двама съдебни служители на длъжност „съдебен секретар“, считано от 03.01.2023 г. и от 04.01.2023 г., както и за обявения със заповед от 30.11.2022 г. на административния ръководител конкурс за заемане на 1 /една/ щ. бр. за длъжност „съдебен деловодител“ в служба „Архив“.

1.7. ПРИЕМА ЗА СВЕДЕНИЕ уведомлението от и.ф. председателя на Окръжен съд - Русе за прекратяване на трудовото правоотношение със съдебен служител на длъжност „съдебен секретар“, считано от 01.01.2023 г. 
и
ДАВА СЪГЛАСИЕ за предприемане на действия по назначаване на съдебен служител по реда на чл. 343 от ЗСВ и чл. 138 от ПАС за 1 /една/ щ. бр. за длъжност „съдебен секретар“ в Окръжен съд - Русе.

1.8. ПРИЕМА ЗА СВЕДЕНИЕ уведомлението от председателя на Районен съд - Велико Търново за прекратяване на трудовото правоотношение със съдебен служител на длъжност „съдебен деловодител“, считано от 04.01.2023 г.
и
ДАВА СЪГЛАСИЕ за преназначаване по реда на чл. 343, ал. 2 от ЗСВ на съдебен служител, заемащ длъжността „съдебен деловодител-регистратура“ на освободената от 04.01.2023 г. щ. бр. за „съдебен деловодител“;
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител-регистратура“ по щата на Районен съд - Велико Търново;
ИЗПРАЩА решението на председателя на Районен съд - Велико Търново за становище, което да изпрати в тридневен срок след получаването.   
МОТИВИ: Ниска натовареност на съда, което е тенденция през последните години. За първото полугодие на 2022 г. броя на делата за разглеждане от един съдия месечно е 38,12 при 63,24 средно за РС в областните градове. С решение на Пленума на ВСС по протокол 36/15.12.2022 г., т. 1 е съкратен един щат за съдия и към момента съдът разполага с 18 щ. бр. за съдия, които се подпомагат от 9 съдебни деловодители и двама съдебни деловодители-регистратура. Отделно от тях  РС-Велико Търново разполага и 2^-ма деловодители СИС и 1 за бюрото по съдимост. Съотношението съдебни служители общо/съдии – 2,44 е под средното за РС, което е 2,95, но предвид съкращаването на 1 съдийски щат и натовареността на съдиите КСА-СК счита броя на съдебните деловодители за оптимален. 
След съкращаване на щата за „съдебен деловодител-регистратура“ съотношението съдебни служители/съдии ще е 2,39.

1.9. ПРИЕМА ЗА СВЕДЕНИЕ уведомлението от и.ф. председателя на Районен съд - Враца за предстоящо прекратяване на трудовото правоотношение със съдебен служител на длъжност „главен счетоводител“, считано от 15.02.2023 г. 
и
ДАВА СЪГЛАСИЕ за обявяване и провеждане на конкурс за заемане  на 1 /една/ щ. бр. за длъжност „главен счетоводител“, както и назначаване на съдебен служител по реда на чл. 68, ал. 1, т. 4 от КТ до приключването на конкурса, в Районен съд - Враца.

1.10 ПРИЕМА ЗА СВЕДЕНИЕ уведомлението от председателя на Районен съд - Кърджали за прекратяване на трудовото правоотношение със съдебен служител на длъжност „съдебен секретар“, считано от 06.01.2023 г. 
и
НЕ ДАВА СЪГЛАСИЕ за обявяване и провеждане на конкурс за длъжност „съдебен секретар“;
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Районен съд - Кърджали;
ИЗПРАЩА решението на председателя на Районен съд - Кърджали за становище, което да изпрати в тридневен срок след получаването.   
МОТИВИ: Ниска натовареност на съда, което е тенденция през последните години. За първото полугодие на 2022 г. броя на делата за разглеждане от един съдия месечно е 47,44 при 63,24 средно за РС в областните градове. Съотношението съдебни служители общо/съдии е високо – 3,38 при 2,95 средно за РС. Съдът разполага с 8 щ. бр. за „съдебен секретар“ подпомагащи 6-ма съдии. 
След съкращаване на щата за „съдебен секретар“ съотношението съдебни служители/съдии ще е 3,25, отново над средното за РС.

1.11. ПРИЕМА ЗА СВЕДЕНИЕ уведомлението от председателя на Районен съд - Ловеч за прекратяване на трудовото правоотношение със съдебен служител на длъжност „чистач-куриер“, считано от 30.12.2022 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач-куриер“ в Районен съд - Ловеч.

1.12. ПРИЕМА ЗА СВЕДЕНИЕ уведомлението от 19.12.2022 г. от председателя на Районен съд - Нова Загора за назначаването на съдебни служители след провеждане на конкурс за длъжности „съдебен деловодител“, „съдебен секретар“ и „чистач“ считано от 24.10.2022 г.

1.13. ПРИЕМА ЗА СВЕДЕНИЕ уведомлението от и.ф. председателя на Районен съд - Перник за прекратяване на трудовото правоотношение със съдебен служител на длъжност „съдебен секретар“, считано от 23.12.2022 г. 
и
ДАВА СЪГЛАСИЕ за обявяване и провеждане на конкурс за назначаване на съдебен служител на 1 /една/ щ. бр. за длъжност „съдебен секретар“ в Районен съд - Перник.

1.14. ПРИЕМА ЗА СВЕДЕНИЕ уведомлението от председателя на Районен съд - Севлиево за предстоящо придобиване право на пенсия за осигурителен стаж и възраст и прекратяване на трудовото правоотношение със съдебен служител на длъжност „съдебен деловодител СИС“, считано от 03.03.2023 г. 
и
НЕ ДАВА СЪГЛАСИЕ за обявяване и провеждане на конкурс за длъжност „съдебен деловодител СИС“;
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител СИС“ по щата на Районен съд - Севлиево;
ИЗПРАЩА решението на председателя на Районен съд - Севлиево за становище, което да изпрати в тридневен срок след получаването.   
МОТИВИ: Натовареност на съда е около средната за РС, извън областните градове. За първото полугодие на 2022 г. броя на делата за разглеждане от един съдия месечно е 47,67 при 47,94 средно за тези съдилища. Съотношението съдебни служители общо/съдии вкл. 1 съдия по вписванията и 1 държавен съдебен изпълнител – 3,00 е над средното, което е 2,60. Съдът разполага с 1 щ. бр. ДСИ, който се подпомага от 2^-ма „съдебни деловодители СИС“.
След съкращаване на щата за „съдебен деловодител СИС“ съотношението съдебни служители/съдии вкл. съдия по вписванията и 1 ДСИ ще е 2,86.

1.15. ПРИЕМА ЗА СВЕДЕНИЕ уведомлението от председателя на Районен съд - Сливница за назначаването на съдебен служител на длъжност „управител сгради“ по реда на чл. 68, ал. 1, т. 4 от КТ, считано от 03.03.2023 г. 

2. ОТНОСНО: Искане рег. индекс № ВСС-16871/10.01.2023 г. от председателя на Софийския районен съд за трансформиране на щ. бр. за длъжност „системен администратор“ в щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на Съдийската колегия към ВСС, на основание чл. 30, ал. 5, т. 8 от ЗСВ да определи броя на съдебните служители в Софийския районен съд на 667 /шестстотин шестдесет и седем/ щ. бр. като:
-	СЪКРАТИ 2 /две/ щ. бр. за длъжност „системен администратор“ по щата на Софийския районен съд.
 - ТРАНСФОРМИРА 4 /четири/ щ. бр. за длъжност „системен администратор“ в 6 /шест/ щ. бр. за длъжност „съдебен деловодител“ по щата на Софийския районен съд.
МОТИВИ: По щат Софийският районен съд разполага с 213 щ. бр. за съдия, 21 щ. бр. за ДСИ, 28 щ. бр. за съдия по вписванията и 667 щ. бр. за съдебните служители. Считано от 01.01.2021 г. СК на ВСС е разкрила 15 щ. бр. за длъжност „системен администратор“ с оглед внедряването на ЕИСС и електронното правосъдие. Въпреки положените огромни усилия  за заемане на отпуснатите нови щ. бр. за посочената длъжност към момента 14 щата са свободни. Проведени са две конкурсни процедури за назначаване на системни администратори в рамките, на които няма подадени документи от кандидати, отговарящи на изискванията за длъжността – образование и професионален опит. 
След внедряването на ЕИСС и във връзка с електронното правосъдие се налага дигитализиране на огромен брой документи. Налице е значително натоварване на съдебните деловодители и предвид обема на постъпващите документи, т. к. на практика бе увеличен броя на каналите, по които постъпват книжа в съда. Всички деловодители в СРС са изключително натоварени, доколкото функционалните им задължения включват както работата, свързана с обезпечаването на съдиите, така също и големия обем комуникация с граждани и адвокати. 
Предложението на административния ръководител за трансформиране на щ. бр.  за длъжност „системен администратор“ в щ. бр. за „съдебен деловодител“ е целесъобразен начин за реално ползване на наличните щатните бройки в СРС, съответно да се осигури ефективно участие на съдебни служители, които заемат тези щ. бр. в процеса на работа с ЕИСС и електронното правосъдие.
2.3. ИЗПРАЩА решението на комисия „Бюджет и финанси“, за становище по финансовата обезпеченост. 
2.4. При положително решение на комисия „Бюджет и финанси“, да се внесе в Съдийската колегия на ВСС, за разглеждане и произнасяне.

3. ОТНОСНО Искане рег. индекс № ВСС-464/13.01.2023 г. от председателя на Районен съд - Горна Оряховица за трансформиране на 1 /една/ щ. бр. за длъжност „съдебен секретар“ в 1 /една/ щ. бр. „куриер-чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. НЕ ВЪЗРАЗЯВА по предложението на председателя на Районен съд - Горна Оряховица за трансформиране на 1 /една/ щ. бр. за длъжност „съдебен секретар“ в 1 /една/ щ. бр. „куриер-чистач“.
МОТИВИ: С Решение на Пленума на ВСС по пр. 36/15.12.2022 г. е съкратена 1 щ. бр. за съдия. Съотношението съдебни служители общо/ съдии е 3,56, при средно 4,19 за РС, извън областните градове. По щат РС-Горна Оряховица разполага с 9 съдии, които се подпомагат от 10 съдебни секретари. Предвид отхвърлено от КСА-СК искане на председателя за разкриване на 1 щ. бр. за чистач през м. 11.2022 г., освободената щ. бр. за длъжност „съдебен секретар“ и съкратения щат за съдия комисията намира предложението на председателя за целесъобразно.
3.2. Изпраща решението на комисия „Бюджет и финанси“, за сведение.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ